Antikk femkamp

Antikk femkamp, fra gresk pentathlon (πένταθλον), var en øvelse i antikkens olympiske leker fra 708 f.Kr. Øvelsen ble gjennomført på en dag og bestod av følgende fem øvelser: Et stadionløp (192,27 meter), diskoskast, spydkast, lengdehopp og til slutt bryting mellom de to beste etter fire øvelser. Mangekampen var lekenes store øvelse. I de moderne lekene har øvelsen blitt arrangert kun en gang i denne formen, under Jubileumslekene 1906. Pentathlon var med i øvelsesprogrammet for de første norgesmesterskapene i friidrett. Øvelsen er forløperen til mangekamp.

Antikkens Hellas
Olympiske leker
Mangekamp